ไอดอลสคูล

***ไอดอลสคูล*** (; ) เป็น รายการเรียลลิตี เฟ้นหาเกิร์ลกรุปในปี 2017 ทางช่องเอ็มเน็ต รายการนี้มีจุดมุ่งหมายเพื่อจัดตั้งเกิร์ลกรุปที่มีสมาชิก 9 คนจากกลุ่มผู้เข้าร่วมหญิง 41 คน ฝึกฝนพวกเธอในการร้องเพลง เต้น และ "ทักษะ" ด้านอื่น ๆ ในช่วงเวลา 11 สัปดาห์

ในลักษณะที่มีความคล้ายคลึงกันกับรายการเซอร์ไวเวอร์ของเอ็มเน็ต อย่าง*[[พรอดิวซ์ 101]]* แต่ทั้งสองรายการนั้นแตกต่างกันในหลาย ๆ ด้าน รวมถึงจำนวนผู้เข้าร่วม ระบบโหวต และจำนวนผู้ชนะที่จะเข้าร่วมกลุ่มสุดท้าย ความแตกต่างที่ยิ่งใหญ่ที่สุดอีกประการหนึ่งคือการที่พวกเขาปฏิบัติต่อผู้เข้าแข่งขันที่ถูกคัดออก ในไอดอลสคูลผู้เข้าร่วมที่ได้รับโอกาสในการเรียนต่อใน 'ชั้นเรียนปกติ' เพื่อมีโอกาสได้เดบิวต์ในกลุ่มในอนาคตซึ่งพวกเขาจะเรียนต่อในชั้นเรียนอื่นนอกวิทยาเขต (นอกสถานที่) ภายใต้การพิจารณาของสาธารณชนน้อยลง

ออกอากาศตอนแรกเมื่อวันที่ 13 กรกฎาคม 2017 และตอนสุดท้ายออกอากาศในวันที่ 29 กันยายน 2017 ชื่อวงใหม่ถูกเปิดเผยว่าเป็น **[[ฟรอมิสไนน์]]** ซึ่งหมายถึง "จากโรงเรียนไอดอล" แต่ออกเสียงคล้ายกับ "สัญญา" ในภาษาเกาหลี และบรรทัดสุดท้ายหมายถึงความเป็นไปได้ที่ไม่มีที่สิ้นสุดและถนนที่สดใสและรุ่งโรจน์หลังจากสำเร็จการศึกษาที่จะคงอยู่ตลอดไป สมาชิกใหม่ในกลุ่มได้ฝึกฝนและออกอัลบั้มโดยเพลดิสเอนเตอร์เทนเมนต์ ในขณะที่กิจกรรมกลุ่มของพวกเขาได้รับการจัดการโดยสโตนมิวสิกเอนเตอร์เทนเมนต์ / ออฟเดอะ เรคคอร์ดเอนเตอร์เทนเมนต์ ในฐานะผู้ร่วมทุนกับซีเจ อีแอนด์เอ็ม ในเดือนสิงหาคม 2021 หลังจากการประชุมเกี่ยวกับอนาคตของกลุ่ม **[[ฟรอมิสไนน์]]** ได้ย้ายการจัดการไปยังเพลดิสเอนเตอร์เทนเมนต์

## รูปแบบรายการ
แม้ว่าไอดอลสคูลจะถูกเรียกว่าเป็นรายการเซอร์ไวเวิล แต่ไอดอลสคูลก็มีโครงสร้างคล้ายกับโรงเรียนจริง ๆ ซึ่งภายใน 11 สัปดาห์นี้ ผู้เข้าร่วมจะได้รับบทเรียนไม่เพียงแต่การร้องเพลงและการเต้นเท่านั้น แต่ยังรวมถึงประวัติศาสตร์ของเคป็อปด้วย และทักษะทุกอย่างกับการเป็นไอดอลในเกาหลีใต้ เช่น การฝึกจิตและการปรากฏตัวในที่สาธารณะ  โปรดิวเซอร์ชิน ยูซิน ประกาศว่าพวกเขาเริ่มรับสมัครผู้เข้าร่วมในเดือนเมษายน 2017 โดยเปิดรับเฉพาะเด็กฝึกหญิงอายุ 13 (อายุเกาหลี) ขึ้นไปซึ่งไม่ใช่เด็กฝึกจากบริษัทบันเทิงใดๆ เท่านั้นที่สามารถให้เข้าร่วม  โปรดิวเซอร์ยังได้มีเปิดโอกาสให้กับกับอดีตเด็กฝึกและแม้แต่อดีตนักร้องอีกด้วยเข้าร่วม สิ่งนี้ทำให้เกิดความขัดแย้งเนื่องจากบางคนรู้สึกว่ามันเป็นแนวคิดของ 'การฝึกอบรมนักเรียนแบบธรรมดาๆ' เท่านั้น แต่ถึงอย่างไรก็ตามเด็กฝึกหญิงจำนวนหนึ่งที่เคยเป็นเด็กฝึกภายใต้บริษัทต่าง ๆ ก็ยังสามารถผ่านเข้ารอบมาได้ ผู้ชมสมารถโหวตสดได้ทุกตอนและ 'ระดับคะแนน' ของนักเรียนนะถูกกำหนดโดยการโหวตทั้งหมด การตัดสินใจจัดตั้งกลุ่มที่มีสมาชิก 9 คนยังถูกตัดสินโดยการโหวตก่อนการแสดง ซึ่งตัวเลือกอยู่ระหว่าง 5-13  คะแนน ค่าใช้จ่ายในการโหวตทางโทรศัพท์คือ 100 วอน และเงินทั้งหมดที่รวบรวมได้บริจาคให้กับ CJ Donors Camp

## ผู้เข้าแข่งขัน

## โปรดักชัน
การถ่ายทำอยู่ที่หมู่บ้านอังกฤษ ในอำเภอยังพย็อง จังหวัดคย็องกี ประเทศเกาหลีใต้ ในการทำแบบทดสอบจัดขึ้นที่ซีจี อีแอนด์เอ็ม เซ็นเตอร์ โดยสตูดิโอตั้งอยู่ที่ ซัมกัง-ดง จังหวัดมาโป ประเทศเกาหลีใต้ ในตอนที่ 8 เด็กฝึกได้ไปที่เอเจนซีของไอดอลเกิร์ลกรุปหลายแห่งในกรุงโซล รวมทั้งจีเฟรนด์, (ซอร์ซมิวสิก), ทไวซ์ (เจวายพีเอนเตอร์เทนเมนต์), พริสทิน (เพลดิสเอนเตอร์เทนเมนต์), คารา (ดีเอสพีมีเดีย ในขณะที่ฮอยองจียังคงอยู่กับบริษัทในฐานะศิลปินเดี่ยว) เป็น 'การฝึกงาน' และการฝึกอบรมพิเศษสำหรับการสอบปลายภาค

## เพลงประจำรายการ
เพลง "Cause You're Pretty" (예쁘니까) ซึ่งร้องโดยผู้เข้าแข่งขันทั้ง 41 คน ได้รับการปล่อยตัวแบบดิจิทัลโดยเอ็มเน็ต เมื่อวันที่ 13 กรกฎาคม ในวันเดียวกับรอบปฐมทัศน์ของรายการ ผู้เข้าแข่งขันยังได้ร้องเพลงที่เอ็มเคานต์ดาวน์ และเพลงนี้ยังเป็นเพลงประจำโรงเรียนและเพลงธีมปิดอีกด้วย

## อันดับ
ผู้เข้าแข่งขัน 9 อันดับแรกจะถูกเลือกจากการโหวนออนไลน์อละโหวตสดในวันที่ออกอากาศ ในตอนจบของตอนที่ 3 อย่างไรก็ตามการโหวตทางออนไลน์ถูกระงับไปหลายสัปดาห์และมีการทดสอบทุกๆสัปดาห์คี่ ดังนั้นผลโหลตจากทางออนไลน์จากก่อนตอนที่ 3 และคะแนนโหวตสดจากตอนที่ 3 และ 4 รวมถึงบัตรอันดับ +X จะถูกรวมกันโดยอัตโนมัติในการแข่งขัน ผลลัพธ์ของตอนที่ 5 ขึ้นอยู่กับคะแนนโหวตสดและคะแนนโหวตจากออนไลน์ในสัปดาห์ที่แล้ว ผลลัพธ์ในตอนที่ 7 มาจากผู้ชมในวันที่ 25 สิงหาคม และคะแนนโหวตออนไลน์ก่อนการออกอากาศตอนที่ 7

การโหวตจากอินเตอร์เน็ตกลับมาในตอนที่ 9 แต่เปิดเผยเพียง 9 อันดับแรกเท่านั้น

### ผลสรุป
ฟรอมิสไนน์จะอยู่ภายใต้การดูแลของเพลดิสเอนเตอร์เทนเมนต์ นำโดยผู้บริหาร ฮัน ซองซู ในฐานะโปรดิวเซอร์และจะจัดการดูแลตั้งแต่การก่อตั้งจนถึงการเปิดตัวของกลุ่ม รายการเรียลลิตีจะบันทึกการเดินทางของพวกเขาในช่วงเปลี่ยนผ่าน และจะออกอากาศทุกวันศุกร์ตั้งแต่วันที่ 20 ตุลาคม 2017

## หลังจบรายการ
*วงถูกจัดตั้งขึ้นโดยใช้ชื่อว่าฟรอมิสไนน์ สมาชิกในวงใหม่นี้จะได้รับการฝึกอบรมและเผยแพร่ผลงานผ่านเพลดิสเอนเตอร์เทนเมนต์ แต่สโตนมิวสิกเอนเตอร์เทนเมนต์จะเข้ามาดูแลในเรื่องของงานและกิจกรรมต่าง ๆ ในฐานะผู้ร่วมทุนของซีเจ อีแอนด์เอ็ม
*ในปี 2018 แพ อึนยอง (อันดับ 18), อี ชีอัน (อันดับ 16), โช ยู-รี (อันดับ 15) และชัง กยู-รี (อันดับ 9) ที่ได้เดบิวต์แล้วกับฟรอมิสไนน์ ได้เข้าร่วมการแข่งขันพรอดิวซ์โฟร์ตีเอต ในฐานะเด็กฝึกของสโตนมิวสิกเอนเตอร์เทนเมนต์ ในตอนท้ายโช ยู-รี ได้เดบิวต์กับวงไอซ์วันด้วยอันดับที่ 3
*พัค ซอน (อันดับ 31) ได้เข้าร่วมกับสตาร์ชิปเอนเตอร์เทนเมนต์ ในฐานะเด็กฝึก และได้ปรากฏตัวในมิวสิกวิดีโอ *Love it,Live it* โดย YDPP ซึ่งเป็นโปรเจ็กต์บอยกรุปที่เข้าร่วมการแข่งขันพรอดิวซ์ 101 (ฤดูกาล 2)
*คิม มยองจี (อันดับ 27) เดบิวต์ในฐานะนักแสดง ในเดือนพฤศจิกายน 2018 ซึ่งเธอได้เป็นนักแสดงรับเชิญในเรื่อง *Mood Maker*
*โจ ยูบิน (อันดับ 30) ได้เซ็นสัญญากับมายดอลเอนเตอร์เทนเมนต์ และเดบิวต์ในปี 2018 ในตำแหน่งนักเต้นหลัก นักร้องนำ ของวง พิงค์แฟนตาซี และยังอยู่ในยูนิตย่อย SHY อีกด้วย
*อี เซริม(อันดับ 40) ได้เซ็นสัญญากับเยฺว่หฺวาเอนเตอร์เทนเมนต์ เกาหลีใต้ และเดบิวต์ในตำแหน่งนักเต้นนำ นักร้องเสริม ของวงเอเวอร์โกลว์ ในปี 2019 ภายใต้ชื่อทางการแสดงว่า อนดา
*อี ยูจอง (อันดับ 26) ได้เซ็นสัญญากับบริคเวิร์คส์คอมพานี และได้เดบิวต์ในปี 2019 ในตำแหน่ง นักร้องหลักและมือกีตาร์ของวง ฮอลิเดย์ ภายใต้ชื่อทางการแสดงว่า ฮารุ
*นัตตี้ (อันดับ 13) ได้เซ็นสัญญากับสวิงเอนเตอร์เทนเมนต์บริษัทย่อยของสโตนมิวสิกเอนเตอร์เทนเมนต์ และเดบิวต์ในฐานะศิลปินเดี่ยวในปี 2020 ด้วยอัลบั้ม *Nineteen* แต่ในวันที่ 12 กรกฎาคม 2022 เธอได้เซ็นสัญญาใหม่อีกครั้งกับ เอสทูเอนเตอร์เทนเมนต์
*สโนว์เบบี (ไช รุ่ยสวี, อันดับ 34) กลับไปที่ประเทศไต้หวันและปัจจุบันเป็นยูทูบเบอร์ภาษาจีนกลาง นางแบบโฆษณา และอินฟลูเรนเซอร์
*เจสสิกา ลี (อันดับ 35) ปัจจุบันเป็นยูทูบเบอร์ที่พูดถึงประสบการณ์ในช่วงการแข่งขันไอดอลสคูล
*ในวันที่ 31 กรกฎาคม 2022 ชัง กยู-รีได้ยุติบทบาทกับวงฟรอมิสไนน์ หลังจากหมดสัญญากับทางออฟ เดอะเรคคอร์ด

### การตรวจสอบการโกงคะแนน
หลังจากข้อกล่าวหาเรื่องการฉ้อโกงการลงคะแนนในพรอดิวซ์เอ็กซ์ 101ที่ส่งผลให้เกิดการฟ้องร้อง สำนักงานตำรวจนครบาลกรุงโซลได้นับรวมรายการไอดอลสคูลในการสอบสวนด้วย เมื่อวันที่ 3 ตุลาคม 2019 เด็กฝึกของ ไอดอลกล่าวหาโดยไม่เปิดเผยตัวตนว่ามีเด็กฝึกเพียง 3-4 คน จากผู้สมัคร 4,000 คน เท่านั้นที่ออดิชันให้ไปปรากฏตัวในรายการ ในการให้สัมภาษณ์กับ MBC เด็กฝึกคนหนึ่งกล่าวหาว่าตลอดระยะเวลาการฝึก 6 เดือน ผู้เข้าแข่งขันจะได้รับเสื้อผ้าที่เหมาะสมกับฤดูร้อนเท่านั้นและต้องสวมใส่ในสภาพอากาศหนาวเย็น นอกจากนั้น ยังถูกตัดขาดจากการสื่อสารภายนอก ได้รับอนุญาตให้ซื้อของใช้ในชีวิตประจำวันเดือนละครั้งเท่านั้น และได้รับอาหารไม่เพียงพอ

พ่อของฮี แฮอิน กล่าววผ่านแฟนไซต์ของเธอว่า ซีเจ อีแอนด์เอ็มแนะนำในระหว่างการออดิชันของเธอว่าเธอเซ็นสัญญากับบริษัทย่อยในเครือเพื่อให้แน่ใจว่าเธอจะสามารถเดบิวต์ได้หลังจากถูกคัดออก และเธอก็ทำเช่นนั้นเพราะกลัวว่าจะไม่ได้รับการยอมรับในไอดอลสคูล อย่างไรก็ตาม หลังจากตกรอบแล้ว ซีเจ อีแอนด์เอ็มก็ไม่ติดตาม และเธอไม่สามารถเซ็นสัญญากับเอเจนซี่อื่นได้ก่อนที่จะเซ็นสัญญากับ เดอะ กรูฟ คอมพานี ในปี 2020 ในการตอบกลับ ซีเจ อีแอนด์เอ็ม ได้ออกมาขอโทษเพียงเท่านั้น

นอกจากนี้ยังได้มีการเปิดเผยว่าโปรดิวเซอร์ คิม แทอึนได้คัด อี แฮอิน ออกจากการเดบิวต์ของเกิร์ลกรุปที่จะเกิดขึ้นใหม่จากรายการ แม้เธอจะได้รับคะแนนโหวตเป็นอันดับที่ 1

นอกจากการโต้เถียงเรื่องคะแนนโหวตของ พรอดิวซ์เอ็กซ์ 101 แล้ว เอ็มบีซี ยังได้ออกอากาศรายการหนึ่งในชื่อ PD Note เมื่อวันที่ 15 ตุลาคม 2019 เด็กฝึกหลายคนอ้างว่าที่อยู่อาศัยของพวกเขามีการระบายอากาศไม่ดี และเด็กผู้หญิงบางคนก็มีผื่นขึ้นจากฝุ่น ผู้เข้ารับการฝึกอบรมยังอ้างว่ามีภาวะทุพโภชนาการมาก บางคนไม่มีประจำเดือนหรือมีรอบเดือนนานถึงสองเดือนเนื่องจากสภาพแวดล้อมที่ตึงเครียด

## หมายเหตุ

## อ้างอิง

## แหล่งข้อมูลอื่น
 (ใน เกาหลีใต้)

หมวดหมู่:รายการโทรทัศน์ภาษาเกาหลี
หมวดหมู่:รายการโทรทัศน์เกาหลีใต้ที่เริ่มออกอากาศตั้งแต่ พ.ศ. 2560
หมวดหมู่:เรียลลิตีโชว์
หมวดหมู่:การแข่งขันดนตรี
หมวดหมู่:รายการโทรทัศน์เกาหลีใต้ที่ยุติการออกอากาศในปี พ.ศ. 2560